Nos Frater Guillelmus permissione diuina humilis Abbas Monasterij S. Ioannis Reomaensis, Lingonensis Diœcesis, Ordinis S. Benedicti, Notum facimus vniuersis, quòd nos Fratri Guidoni de Salmasia Priori Prioratus nostri Tisiaci Commonacho nostro pro se,  suis successoribus in perpetuum, qui pro tempore erunt dicti Prioratus nostri Priores erigendi patibulum, seu furcas infra metas Iustitiæ dicti Prioratus, vbi dicto Priori meliùs visum fuerit expedire, damus  concedimus licentiam pleniorem, mallentes territoria sub dicto Prioratu constituta de malefactoribus, qui in dominio dicti Prioratus fuerint deprehensi, potiùs quàm territoria nostra nobis, seu Monasterio nostro propinquiora deinceps occupari. In cuius rei testimonium sigillum nostrum præsentibus litteris duximus apponendum. Datum  actum die festo beati Remigij in capite Octobris, anno Domini millesimo trecentesimo decimo-sexto.